XALQARO SAVDO-KO‘RGAZMA KOMPLEKSINING BIZNES-MARKAZI BINOSIDAN FOYDALANISh MASALALARI TO‘G‘RISIDA

O‘zbekistonda akkreditatsiya qilingan xorijiy firmalar va kompaniyalarning faoliyat ko‘rsatishlari uchun xalqaro talablarga mos keluvchi qulay shart-sharoitlar yaratish, Xalqaro savdo-ko‘rgazma kompleksining Biznes-markazidan samarali foydalanilishini ta’minlash maqsadida Vazirlar Mahkamasi qaror qiladi:
 1. Toshkent shahridagi Xalqaro savdo-ko‘rgazma kompleksining Biznes-markazi binosi qurilishi nihoyasiga yetkazilganligi ma’lumot uchun qabul qilinsin.
 O‘zbekiston Respublikasi Tashqi iqtisodiy aloqalar vazirligi va Davlat mulki qo‘mitasining ustav jamg‘armasi 70,8 mln. AQSh dollari miqdorida — ko‘rsatib o‘tilgan Biznes-markazning mol—mulki qiymatiga teng bo‘lgan ochiq aksiyadorlik jamiyati shaklidagi “Xalqaro Hamkorlik Markazi” kompaniyasini tashkil etish to‘g‘risidagi taklifiga rozilik berilsin.
 Xalqaro savdo-ko‘rgazma kompleksining Biznes-markazi binosi, eng avvalo, unga xorijiy kompaniyalar, firmalar, banklarning va boshqa xorijiy hamda xalqaro tashkilotlar va tuzilmalarning vakolatxonalarini joylashtirish uchun mo‘ljallanganligi belgilab qo‘yilsin
 “Xalqaro Hamkorlik Markazi” kompaniyasiga Biznes-markaz mol-mulkining saqlanishini ta’minlash, shuningdek, uning samarali ishlashini va xalqaro darajada servis xizmati ko‘rsatishini tashkil etish mas’uliyati yuklansin.
 3. Belgilansinki, “Xalqaro Hamkorlik Markazi” kompaniyasi aksiyalarini sotishdan tushgan barcha mablag‘lar Xalqaro savdo-ko‘rgazma kompleksining Biznes-markazi qurilishi uchun jalb qilingan Turkeksimbank kreditini qaytarishga yo‘naltiriladi.
 “Xalqaro Hamkorlik Markazi” kompaniyasi muassislariga ustav jamg‘armasini Turkeksimbank kreditini 2-ilovaga* muvofiq qaytarish davri mobaynida shakllantirish huquqi berilsin.
 6. Turkeksimbank krediti bo‘yicha majburiyatlarning vaqtida qaytarilishini ta’minlash maqsadida, istisno tariqasida, “Xalqaro Hamkorlik Markazi” kompaniyasi binodan foydalanish boshlangandan boshlab foydadan olinadigan soliqdan, mol-mulk, yer solig‘idan va qo‘shilgan qiymat solig‘idan, shuningdek, Biznes-markazdan foydalanish uchun zarur bo‘lgan uskunalar va materiallar importi uchun bojxona to‘lovlaridan (bojxona rasmiylashtirishi uchun yig‘imlar bundan mustasno), bo‘shab qoladigan mablag‘larni kreditni qaytarishga maqsadli yo‘naltirilgan holda, 4 yil muddatga ozod qilinsin.
 7. Mazkur qarorning bajarilishini nazorat qilish O‘zbekiston Respublikasi Bosh vaziri O‘.T. Sultonov zimmasiga yuklansin.